Kolba
Šis raksts ir par laboratorijas trauku. Par polārstaciju skatīt rakstu Kolba (polārstacija). Kolba (vācu: Kolben) ir laboratorijās lietojams dažādas formas, bet biežāk apaļš stikla (retāk cita materiāla) trauks ar apaļu vai plakanu dibenu un šaurāku kaklu. Speciāliem gadījumiem, piemēram, ķīmiskajām sintēzēm, lieto kolbas ar vairākiem kakliem. Par kolbām mēdz saukt arī kvēlspuldžu vai elektronu lampu stikla balonus.